Papilio mokykla

Biržų rajono Papilio pagrindinė mokykla – dieninė, savarankiško mokymosi bendrojo lavinimo mokykla Biržų raj., Papilyje, Vilties g. 1, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190546982. Dabar tai Biržų Aušros pagrindinės mokyklos skyrius. Istorija Papilio mokyklą savo lėšomis 1595 m. įkūrė Lietuvos Didžiosios kunigaikštystės didysis etmonas Kristupas Radvila Perkūnas. Vėliau mokykla rūpinosi Liudvika Karolina Radvilaitė ir evangelikų reformatų parapija. Ankstyviausia rašytiniuose šaltiniuose išlikusi mokytojo pavardė – 1623 m. Lietuvos evangelikų reformatų sinodo protokoluose paminėtas bakalauras Višnevskis. Mokiniai mokėsi tikybos, kaligrafijos, geografijos, lietuvių, lenkų, rusų kalbų, aritmetikos. 1864 m. mokykla perduota gubernijos liaudies mokyklų direkcijai. Visų dalykų buvo mokoma rusų kalba iki 1905 m. 1907 m. pastatytas mūrinis mokyklos pastatas. Prasidėjus Pirmajam pasauliniam karui jis buvo gerokai apardytas, bet 1915 m. čia pradėjęs mokytojauti poetas Kazys Binkis, padedamas vietinių gyventojų, mokyklos pastatą sutvarkė ir jame mokytojavo 3 metus. Iki 1944 m. Papilyje veikė pradžios mokykla. 1944 m. įsteigta progimnazija, kuri 1948 m. perorganizuota į gimnaziją. 1949 m. lapkričio 30 d. Švietimo skyriaus vedėjo įsakymu Papilio gimnazija pradėta vadinti vidurine mokykla. Joje buvo nustatytas 11 metų mokymosi laikas. 1965 m. pastatytas naujas mokyklos pastatas, prie kurio 1981 m. pristatytas priestatas su sporto sale, valgykla ir bendrabučiu. Vykdant švietimo reformą, 2001 m. Papilio vidurinė mokykla reorganizuota į pagrindinę. Direktoriai 1944–1948 m. – Romualdas Klasčius; 1948–1949 m. – Kostas Volbekas; 1949 m. – Petras Marciukas; 1949-1951 m. – Kęstutis Margevičius; 1951-1953 m. – Liudas Milašauskas; 1953-1961 m. – Jonas Karosas; 1961-1963 m. – Vytautas Zurba; 1963-1966 m. – Genė Briedytė; 1966-1969 m. – Vladas Merkevičius; 1969-1976 m. – Vilgelmas Plepys; 1976-1987 m. – Danutė Martinkėnienė; 1987-2004 m. – Ona Solovjova; 2004-2014 m. – Jonas Jankūnas; Nuo 2014 m. – Eugenijus Januševičius. Žymūs mokytojai Kazys Binkis, poetas, mokėsi pradžios mokykloje; Vytautas Laimutis Četkauskas, muzikos mokytojas ir chorvedys; Stasė Eitavičienė, Biržų raj. mokyklų vadovė, politinė bei visuomenės veikėja, lakūnė sklandytoja, baigė mokyklą. Žymūs mokiniai Alfonsas Jakubėnas, poetas; Povilas Karoblis, Lietuvos lengvosios atletikos rinktinės treneris, profesorius; Sigitas Kregždė, habilituotas daktaras, profesorius; Vytautas Bimba, krepšinio treneris; Valdemars Valkuns, verslininkas, politikas. Nuorodos Svetainė Mokyklos svetainė Archyvuota kopija 2014-03-23 iš Wayback Machine projekto.